Det er TK Development og 2E Group, der bygger 10 etagers luksusboligbyggeri på den gamle værftsgrund Østre Havn. Her vil kombinationen af nyt højhus i stål, træ og glas plus den planlagte renovering af værftets gamle maskinhal skabe et særligt maritimt miljø ved den nye havnepromenade. Lokalplanen er nu på plads, og eksklusive byggeri af 31 boliger i 10 etager begynder snart. Byggeriet får navnet The Yard. - Boligmarkedet er nu blevet attraktivt igen. Vi vurderer, at der er rigeligt med købere i markedet til et eksklusivt og spændende boligprojekt som dette, der matcher den unikke beliggenhed. Det ligger os meget på sinde, at det bliver et ekstraordinært flot projekt, siger Frede Clausen, adm. direktør hos TH Development. Penthouselejligheden øverst, på 330 kvadratmeter, kommer til at koste ca. 17 mio. kr., mens de øvrige priser begynder fra 3,9 mio. kr.

Referat:
Nogle af Aalborgs bedste udsigtsboliger er nu på vej på den tidligere værftsgrund.